หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 289

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

รู้จักกับไฟล์ในรูปแบบ
MP3, WAV, WMA และ AAC

รูปแบบไฟล์ MP3
มาตรฐานการบีบอัด MPEG audio (MPEG-1 และ MPEG 2/Audio
Layer III) ได้รับการพัฒนาจาก Motion Picture Experts
Group (ซึ่งเรียกกันว่า MPEG) คำว่า MP3
ที่เรารู้จักเป็นมาตรฐานที่เรียกกันสั้นๆ
โดยเป็นกระบวนการบีบอัดเสียงในแบบดิจิตอลเพื่อให้มีขนาดเล็กลง
สามารถจุเพลงได้มากขึ้น

รูปแบบไฟล์เพลงบนแผ่นซีดีจะเป็นในรูปแบบ
.WAV โดยจะมีขนาดไฟล์ประมาณ 30-50 MB ต่อเพลง (ความยาว 3 –
5 นาที) ด้วยการลดค่า bit-rate
ในการบีบอัดไฟล์เพลงในรูปแบบ MP3
ให้คุณภาพเสียงที่ใกล้เคียงกับซีดี
โดยมีขนาดไฟลฺ์ที่เล็กกว่าต้นฉบับถึง 10 เท่า
ซึ่งเมื่อแปลงเป็นเพลงจากซีดีอยู่ในรูปแบบ MP3
จากเดิมที่ใช้เนื้อที่มากถึง 30-50 MB ต่อเพลง เหลือเพียง
3 – 5 MB ต่อเพลงเท่านั้น

ดังนั้นไฟล์ในรูปแบบ .WAV
มีคุณภาพเสียงที่ 44 KHz (มาตรฐานของ CD audio)
เมื่อบีบอัดจะมีขนาดเล็กลงเหลือเพียง 3MB เท่านั้น
เมื่อเทียบกันแล้วไฟล์เพลงความยาว 1 นาที ใช้เนื้อที่เพียง
1 MB เท่านั้น (ที่คุณภาพเสียง 128kbps)

จุดเปลี่ยนของประสบการณ์ใหม่บนโลกแห่งความบันเทิง

เรามารู้จักไฟล์เพลงในรูปแบบต่าง ๆ กัน
MP3
ได้รับความนิยมเนื่องจากขนาดไฟล์ที่เล็ก ถ่ายโอนได้ง่าย
ดังนั้นสื่ออินเตอร์เน็ตจึงเป็นสื่อที่ได้รับความนิยมในการแพร่กระจายเพลงในรูปแบบ
MP3 โดยเพลงในรูปแบบนี้ใช้เนื้อที่ในการเก็บน้อย
ทำให้จุเพลงได้มาก
นอกจากนี้ยังมีไฟล์รูปแบบอื่นๆอีกเช่น

WAV
เกิดจากความมุ่งมั่นในการพัฒนาของ Microsoft และ IBM
ที่พยายามผลักดันให้เป็นมาตรฐานไฟล์เพลงบนพีซี
โดยเพลงจากแผ่นซีดี สามารถแปลงเป็นไฟล์ในรูปแบบ WAV
และยังสามารถนำไปแปลงต่อเป็น MP3 หรือ WMA ได้อีกด้วย

WMA มาตรฐานนี้คงไม่มีใครไม่รู้จัก Windows Media
Audio
รูปแบบการบีบอัดที่ใช้เทคโนโลยีที่ได้รับการสนับสนุนจากไมโครซอฟต์ที่พยายามผลักดันและสร้างรูปแบบไฟล์ที่เป็นเอกลักษณ์ของไมโครซอฟต์ขึ้นมา
โดยมีคุณภาพใกล้เคียง MP3 แต่มีขนาดที่เล็กกว่าถึง 50
เปอร์เซ็นต์

AAC มาจาก Advanced Audio CODEC
รูปแบบไฟล์บีบอัดอีกรูปแบบหนึ่งที่นับวันจะได้รับการยอมรับ
และจะเป็นรูปแบบไฟล์แห่งอนาคต โดยมีคุณภาพเสียงที่ดีกว่า
MP3 แต่มีขนาดไฟล์ที่เล็กกว่า มี bit-rates ต่ำกว่า

สำหรับไฟล์ AAC ได้รับการพัฒนาร่วมกันโดย MPEG
group ซึ่งรวมไปถึง Dolby, Fraunhofer (FhG), AT&T,
Sony, และ Nokia จะเห็นได้ว่ามีทั้ง Sony และ Nokia
เข้าร่วมด้วย
ดังนั้นไฟล์นี้ยังมีอนาคตไกลเพราะสามารถนำมาเป็นเสียงเรียกเข้าโทรศัพท์มือถือ
หรือฟังจากมือถือก็ได้
สำหรับบริษัทต่างๆที่ร่วมกันพัฒนานี้เคยพัฒนารูปแบบไฟล์
MP3 และ AC3 (หรือที่รู้จักกันในนาม Dolby Digital)

RealAudio –
ชื่อนี้ไม่มีใครไม่รู้จักกับยักษ์ใหญ่แห่งวงการวิทยุออนไลน์
RealNetworks รูปแบบไฟล์เพลง RealAudio G2
นับว่าเป็นรูปแบบการบีบอัดภาพและเสียง
สำหรับการเล่นภาพและเสียงออนไลน์ผ่านเครือข่ายอินเตอร์เน็ตแบบ
streaming
OGG – หลังๆนี่หลายคนอาจสงสัยว่าไฟล์แบบ OGG
เป็นยังไง เมื่อก่อนหากจะเล่นกับ Winamp รุ่นก่อนๆ
ต้องติดตั้งปลั๊กอินด้วยเพื่อให้รับฟังเพลงแบบ OGG ได้
สำหรับรูปแบบ OGG นี้มาจากเทคโนโลยี Ogg Vorbis
ซึ่งเป็นรูปแบบการบีบอัดแบบใหม่
เรียกได้ว่าเป็นเทคโนโลยีแบบเปิด ที่ให้อิสระในการเข้ารหัส
การแปลง เมื่อเทียบกับรูปแบบอื่นเช่น MP3, VQF, AAC
และรูปแบบไฟล์เพลงแบบอื่นๆ จะแตกต่างกัน
ชื่อไฟล์เพลงในรูปแบบ Ogg มาจากเทคโนโลยีของ Xiph.org
ซึ่งรวมเอาข้อมูลเสียง ภาพ และข้อมูลอื่นๆไว้ด้วยกัน
ส่วนคำว่า Vorbis
มาจากรูปแบบที่ได้รับการออกแบบการบีบอัดแบบ Ogg ในไทยนั้น
มีไฟล์แบบ OGG ให้เห็นกันบ้าง
แต่ยังไม่ได้รับความนิยมและเป็นที่รู้จักมากนัก
สำหรับไฟล์อีกรูปแบบหนึ่งที่ไม่ค่อยได้รับความนิยมมากนักคือ
ASF ที่ได้รับการพัฒนาโดยย Liquid Audio และ Audible.com

จะเห็นได้ว่าปัจจุบันไฟล์ในรูปแบบ MP3
ได้รับความนิยมจากคนทั่วไป
และเชื่อมโยงไปยังธุกิจคอมพิวเตอร์ในด้านความบันเทิงผ่านซอฟต์แวร์เล่นเพลง
MP3 ชื่อดังอย่าง Windows Media Player Music Match
Jukebox และ Winamp
ส่วนอุปกรณ์เล่นเพลงดิจิตอลแบบพกพาก็ได้รับควานิยมมากกว่ารูปแบบการฟังจากแผ่นซีดีทั่วไป

เพลงในรูปแบบ
MP3 เป็นไฟล์ที่ได้รับการบีบอัด ดังนั้นจากการบีบอัด
คุณภาพเสียงที่ดี
ย่อมใช้เนื้อที่ในการเก็บข้อมูลที่มากขึ้นด้วย
จะเห็นได้ว่าซีดีเพลงจะเก็บเพลงได้ประมาณ 15 – 20
เพลงเท่านั้น แต่เมื่อเทียบกับไฟล์ในรูปแบบ MP3 แล้ว
สามารถเก็บเพลงได้มากถึง 200 เพลงเลยทีเดียว
ไฟล์เพลงในรูปแบบ MP3 ได้รับการบีบอัดในคุณภาพเสียงที่ดี
(128 kb/s) ทำให้ใช้เนื้อที่ในการเก็บเพลงน้อยกว่าซีดีถึง
10 เท่า นั่นหมายความว่า ไฟล์ในรูปแบบ MP3
ใช้เนื้อที่ในการเก็บน้อยกว่า
แต่ยังคงคุณภาพเสียงที่ดีอยู่ หากเทียบกันแล้ว
เมื่อนำซีดีมาแปลงในรูปแบบของ WAV เพลงความยาว 4 นาที
ใช้เนื้อที่เก็บเพลงประมาณ 40 MB ส่วนเพลง ในรูปแบบ MP3
เพลงเดียวกัน ใช้เนื้อที่เก็บเพียง 4 MB เท่านั้น
จะเห็นได้ว่าเพลงในรูปแบบ MP3
ช่วยประหยัดเนื้อที่ในการเก็บเพลงได้มาก
จึงนำมาใช้กับเครื่องเล่นแบบพกพาที่สามารถบรรจุเพลงได้มากๆ
ตามขนาดหน่วยความจำ โดยคุณภาพเสียงยังอยู่ในระดับที่ดี
ใกล้เคียงกับซีดี

สำหรับการแปลงเพลงในรูปแบบ MP3
การเข้ารหัสหมายถึงการเปลี่ยนแปลงรูปแบบไฟล์เสียงเป็นไฟล์ในอีกรูปแบบหนึ่ง
โดยรูปแบบเสียงที่แปลงจะเป็นไฟล์ในรูปแบบ mp3 ได้แก่
เครื่องเล่นซีดี CD เครื่องเล่นเทปคาสเซต
เครื่องเล่นคอมโปเน้นต์ เสียงที่บันทึกจากโทรทัศน์
หรืออุปกรณ์ภายนอกอื่นๆ

ในการอ่านรายละเอียดของเครื่องเล่น
MP3 บางท่านอาจเห็นคำว่า Firmware Upgrade อธิบายง่ายๆ
คล้ายๆกับมือถือ หากซื้อมาจะมี Firmware คล้ายๆกับ
Software ที่รันบนระบบปฏิบัติการ เหมือนๆกับ Windows หากมี
Firmware ออกใหม่ เช่น เมนูไทย อ่านเนื้อเพลงภาษาไทยได้
อ่านชื่อเพลงไทยได้ อัพเกรดแล้วมีลูกเล่นเพิ้มขึ้น
หรือเครื่องค้างบ่อย (เหมือนๆกับคอมพิวเตอร์) ก็อัพเกรด
Firmware ช่วยแก้ปัญหาได้ คล้ายๆกับการ update BIOS
ของคอมพิวเตอร์นั่นเอง ดังนั้น Firmware
เป็นโปรแกรมที่ใช้ควบคุมการทำงานของอุปกรณ์
ซึ่งอุปกรณ์อีเล็คทรอนิคส์สมัยนี้จะมีทั้งนั้น
เช่นโทรศัพท์มือถือ กล้องถ่ายรูปดิจิตอล โมเด็ม เช่น 33.6
เป็น 56k หรือการอัพเกรดซีดีรอมไดร์วให้มีความเร็วสูงขึ้น
ดังนั้นหากมี firmware ออกใหม่
จะทำให้เครื่องเล่นของท่านมีความสามารถ มีลูกเล่นใหม่ๆ
แก้ปัญหาเครื่องค้าง แก้ปัญหาบั๊กต่างๆ
(คล้ายๆกับการติดตั้ง service pack หรือ Patch ของ Windows
XP) โดยเราจะเรียกว่า Firmware upgrade
โดยท่านสามารถดาว์นโหลดได้จากเวปไซต์ผู้ผลิตเครื่องเล่นเอ็มพีสาม

หลายๆคนอาจสงสัยว่า เวลาอ่านสเปคเครื่องเล่น MP3
หรือแม้แต่โปรแกรม Winamp คำว่า ID3 tag
ติดอยู่ในหัวเพราะสงสัยว่ามันคืออะไร
ยกตัวอย่างง่ายๆคือการบอกรายละเอียดเพลง ชื่อเพลง
ชื่อนักร้อง วง ค่าย สังกัด แนวเพลง ปีที่ออกอัลบัม
ลำดับแทรคเพลง เพื่ออะไรนะเหรอ
ไม่ใช่เพื่อบอกว่าเพลงของใคร นักร้องคนใด
แต่เป็นเหมือนลายเซ็นต์หรือเป็นการบ่งบอก แจ้ง
ประกาศลิขสิทธิ์เพลง ว่าค่ายนี้ นักร้องคนนี้ สังกัดนี้
เพื่อให้ทราบว่าเพลงมีลิขสิทธิถูกต้อง Copyright
โดยใช้โปรแกรม "Studio3" จาก Eric Kemp alias NamkraD ปี
1996 ใส่รายละเอียดต่าง ๆ
เข้าไปในเพลงเพื่อเป็นข้อมูลของเพลงและประกาศลิขสิทธิ
ในการใส่รายละเอียดของ
tag
จะแทนรายละเอียดเป็นข้อมูลที่เครื่องเล่นสามารถอ่านได้ตามตาราง
โดยขนาดของ tag จะมีขนาดประมาณ 128 bytes ในการอ่านข้อมูล
tag จะบอกรายละเอียดดังนี้
Song title 30
characters
Artist 30 characters
Album 30
characters
Year 4 characters
Comment 30
characters
Genre 1
byte
หากเครื่องเล่นของท่านมีคุณสมบัติในการอ่านไฟล์
ID3 tag ตัวเครื่องจะอ่านข้อมูล tag ขนาด 128 Bytes
หากรวมข้อมูลจากตาราง 30+30+30+4+30+1 เท่ากับ 125 bytes
ไม่ถึง 128 bytes เนื่องจากไฟล์ขนาด 3 bytes
จะอยู่ตอนต้นของ tag ก่อนข้อมูล song title
โดยเครื่องจะอ่าน "TAG" จากไฟล์ 3 bytes ให้พบก่อน
แล้วจึงแสดงข้อมูลดังตารางในรูปแบบ ID3 tag
เข้าใจง่ายๆคือเป็นการแสดงรายละเอียดของเพลง
แต่สำหรับเพลงไทยที่แปลงมาจากซีดีหรือซีดีที่ละเมิดลิขสิทธิจะไม่มีรายละเอียดแสดง
แต่หากเป็นเพลงสากลหรือเพลงที่บันทึกในห้องอัดคุณภาพดีๆ
จะมีรายละเอียดของเพลงครบถ้วน
ข้อมูลจาก
www.comseven.com

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting